བཞི་པ།བསྒྲུབ་པ་ཆེན་པོ་ནི།དབལ་མོ་ཐིག་ལེ་གཡུང་དྲུང་གསང་བའི་རྒྱུད་ལས།བསྒྲུབ་པ་ཆེན་པོའི་བོན་རྣམས་ནི།།ཐོ་རྒྱང་བརྟུལ་དང་དཔོན་ལ་བསྟིམ།།ཕྱི་དབང་སྦྱིན་དང་གནས་སུ་སྦྱང་།།དམར་ལམ་བསྟན་དང་མདུང་བྲོ་བརྡུང།།བཀྲ་ཤིས་བརྗོད་དང་ཕྱྭ་བསྒྲུབ་བྱ།།གཡང་ལེན་ནས་ནི་རྫོགས་པར་འགྱུར།།ཞེས་པས།སྒྲུབ་གཞུང་དེའི་ཕྱི་ནང་གསང་གསུམ་གྱི་དབང་སོགས་ནས་མཇུག་ཕྱྭ་ཚེ་བཀྲིས་ཀྱི་མཐར་ཕྱུང་བའི་ལས་རིམ་ཡན་དེ་བསྒྲུབ་པ་ཆེན་པོ་ཞེས་གསུང་པར་སྣང་ངོ་།དེས་ན་ཡིད་དམ་གང་ཞིག་གི་གཞུང་ཞིག་བཅའ་འདོན་གནང་ཚེ་ཐོག་མར་དབུ་འཛུག་པ་ནས་མཇུག་མཐར་ཕྱིན་པའི་བར་གོང་གི་ལས་རིམ་དེ་ཚོར་གཟིགས་ཙམ་གནང་ན་དེ་དག་གི་ཁྱད་པར་ཅུང་མཁྱེན་ཐུབ་སྙམ།།